CELEX: 62013CN0412
Language: hr
Date: 2013-07-19 00:00:00
Title: Predmet C-412/13 P: Žalba od 19. srpnja 2013. koju je podnio Franz Wilhelm Langguth Erben GmbH & Co. KG na presudu Općeg suda (peto vijeće) donesenu 20. veljače 2013. u predmetu T-378/11, Franz Wilhelm Langguth Erben GmbH & Co. KG protiv Ureda za usklađivanje na unutarnjem tržištu (žigovi i dizajni)

12.10.2013   
            
            
               HR
            
            
               Službeni list Europske unije
            
            
               C 298/2
            
         Žalba od 19. srpnja 2013. koju je podnio Franz Wilhelm Langguth Erben GmbH & Co. KG na presudu Općeg suda (peto vijeće) donesenu 20. veljače 2013. u predmetu T-378/11, Franz Wilhelm Langguth Erben GmbH & Co. KG protiv Ureda za usklađivanje na unutarnjem tržištu (žigovi i dizajni)
   (Predmet C-412/13 P)
   2013/C 298/04
   Jezik postupka: njemački
   
      Stranke
   
   
      Žalitelj: Franz Wilhelm Langguth Erben GmbH & Co. KG (zastupnici: R. Kunze i G. Würtenberger, Rechtsanwälte)
   
      Druga stranka u postupku: Ured za usklađivanje na unutarnjem tržištu (žigovi i dizajni)
   
      Zahtjevi žalitelja
   
   Žalitelj od Suda zahtijeva da:
   
               —
            
            
               ukine presudu Općeg suda od 20. veljače 2013. kojom je odbijena tužba protiv odluke četvrtog žalbenog vijeća Ureda za usklađivanje od 10. svibnja 2011. (predmet R 1598/2010-4) o zahtjevu za priznanje senioriteta ranijih žigova;
            
         
               —
            
            
               naloži snošenje troškova tuženiku.
            
         
      Žalbeni razlozi i glavni argumenti
   
   Ova žalba podnosi se protiv presude Općeg suda kojom je isti odbio tužbeni zahtjev žalitelja za poništenje odluke četvrtog žalbenog vijeća Ureda za usklađivanje na unutarnjem tržištu (žigovi i dizajni) od 10. svibnja 2011. o zahtjevu za priznanje senioriteta ranijih žigova u okviru podnošenja prijave figurativnog znaka MEDINET kao žiga Zajednice.
   Žalitelj navodi da je Opći sud povrijedio članak 34. Uredbe o žigu Zajednice (1) time što je presudio da se ova odredba ima usko tumačiti i nije predvidio mogućnost podnošenja zahtjeva za senioritet dijela ranijeg nacionalnog žiga. Nadalje je odlučivanjem na temelju nepotpunih činjeničnih i pravnih ocjena povrijedio obvezu obrazlaganja iz članka 75. Uredbe o žigu Zajednice. Naposljetku, odluka Općeg suda bez usmenog postupka predstavlja povredu članka 77. Uredbe o žigu Zajednice.
   
      (1)  Uredba Vijeća (EZ) br. 207/2009 od 26. veljače 2009. o žigu Zajednice (SL L 78, str. 1.) (SL, posebno izdanje na hrvatskom jeziku, poglavlje 17., svezak 1., str. 226.).